Nr. L 217/20 De Europæiske Fællesskabers Tidende 14. 8. 85 II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 5. juni 1985 om en afgiftsfinansieret støtteordning til fordel for tekstil- og beklædningsin- dustrien i Frankrig (Kun den franske tekst er autentisk) (85/380/EØF) nKOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger, jf. ovennævnte artikel 93, under henvisning til disse bemærkninger, og ud fra følgende betragtninger : Den S. juli 1984 gav den franske regering med forsin- kelse Kommissionen meddelelse om tre dekreter om ændring og forlængelse af en række støtteordninger, som var gældende for tekstil- og beklædningsindu- strien, og som blev finansieret ved to afgifter, der blev opkrævet efter samme fremgangsmåde som merværdi- afgift på salg af tekstilvarer og beklædningsgenstande i Frankrig. Ved dekret nr. 84/388, nr. 84/389 og nr. 84/390, der blev offentliggjort i den franske statstidende den 25. maj 1984, blev der oprettet en komité for udvikling af tekstil- og beklædningsindustrien, CDPTH (Comité de développement et de promotion du textile et de habillement), ligesom der ved sammenlægning af to afgifter, som belv indført ved dekret nr. 82/1242 og nr. 82/1243, og med hensyn til hvilke Kommissionen vedtog en endelig negativ beslutning den 20. juli 1983, blev der oprettet en støtteordning til fordel for tekstil- og beklædningsindustrien. Dekreterne blev udstedt med tilbagevirkende gyldighed fra den 1. januar 1984, hvorved den franske regering tilsidesatte de forpligtel- ser, de påhviler den i henhold til EØF-traktatens artikel 93, stk. 3. I henhold til den ordning, der blev oprettet ved disse tre dekreter, kan der ydes støtte på ca. 250 mio ffr.  årligt, hvoraf et bestemt beløb er afsat specielt til fælles forsknings- og udviklingsprojekter. Det resterende afgiftsprovenu skal udbetales som støtte til de enkelte virksomheder inden for tekstil- og beklædningsindu- strien med henblik på moderniserings- og rationalise- ringsinvesteringer. De to ordninger, der tidligere er blevet ændret og forlænget, har været gældende for tekstilindustrien siden 1965, og for beklædningsindustrien siden 1969. Efter en første undersøgelse mente Kommissionen, at der gennem de pågældende foranstaltninger ville blive ydet de berørte virksomheder finansiel støtte af et sådant omfang og i en sådan form, at det ikke kunne undgå at påvirke samhandelen og fordreje konkurren- cevilkårene inden for Fællesskabet. Kommissionen var af den opfattelse, at disse foranstaltninger på grund af deres formål og varighed måtte betragtes som drifts- støtte. Desuden kunne de kombineres med andre generelle eller specifikke støtteforanstaltninger til fordel for tekstil-, beklædnings- og trikotageindustrien. De to dekreter tog på ingen måde sigte på at hindre